Cum l-a făcut o artistă româncă de stand-up pe Seinfeld să râdă.
Magda Mihăilă este stabilită în Franța și face stand-up în 4 limbi. Românca s-a înregistrat citind din cartea lui Seinfeld și a apărut la emisiunea lui Jimmy Fallon.
Magda, o româncă plecată în Franța să-și caute încerce norocul în stand-up comedy, s-a înregistrat când citește glume din cartea lui Seinfeld. A trimis filmarea la The Tonight Show și a ajuns pe post."Magda Mihailă încearcă gluma ta cu vaca nebună", i-a spus Fallon lui Seinfeld."Ce-mi place despre boala vacii nebune este că, bineînțeles, încercăm să dăm vina pe vacă. Nu este vina noastră, vacile astea sunt nebune, sunt sărite de pe fix, și-au pierdut mințile. Și vacile probabil se gândesc: sigur, mă beți, mă mâncați, mă purtați, vă furișați pe la spate și mă împingeți și tot eu sunt dusă?", a spus Magda în cadrul emisiunii.